RESOLUCIÓ DE 23 DE MARÇ DE LA RECTORA DE LA UNIVERSITAT D'ALACANT, D'ACORD AMB LA QUAL ES CONVOQUEN BEQUES INFOMATRÍCULA DE SUPORT INFORMATIU ALS PROCESSOS DE PREINSCRIPCIÓ I MATRÍCULA. - Butlletí Oficial Universitat d'Alacant



[Ir a contenido](#contenido-pagina)



Barra Sede Electrónica, correo y UACloud

[Universidad de Alicante / Universitat d'AlacantUniversidad de Alicante](https://www.ua.es/es)
==============================================================================================

Menú
 Leer

Cerrar menú

* [Sede Electrónica](https://seuelectronica.ua.es/)
* [Webmail](https://www1.webmail.ua.es/login0.php3?idi=es)
* [UACloud CV](https://cvnet.cpd.ua.es/uacloud/home/indexVerificado)

Sede Electrónica, correo y UACloud en el móvil



Selector de idiomas

* [Idioma](#)
  + [Español](/es/acuerdo/24601)
  + [Valencià](/va/acuerdo/24935)






Selector de idioma

Leer

* [Español](/es/acuerdo/24680)
* [Valencià](/va/acuerdo/24015)

Selector de idiomas





Sede Electrónica, correo y UACloud

[![Universitat d'Alacant](https://web.ua.es/secciones-ua/images/layout/logo-ua.jpg)](https://www.ua.es/va/index.html)

* [Seu Electrònica](https://seuelectronica.ua.es/)
* [Webmail](https://www1.webmail.ua.es/login0.php3?idi=va)
* [UACloud CV](https://cvnet.cpd.ua.es/uacloud/home/indexVerificado)





RESOLUCIÓ DE 23 DE MARÇ DE LA RECTORA DE LA UNIVERSITAT D'ALACANT, D'ACORD AMB LA QUAL ES CONVOQUEN BEQUES INFOMATRÍCULA DE SUPORT INFORMATIU ALS PROCESSOS DE PREINSCRIPCIÓ I MATRÍCULA.[Butlletí Oficial Universitat d'Alacant](/ca/Publicacion)
==================================================================================================================================================================================================================================================

Secretaria General

Butlletí Oficial Universitat d'Alacant





RESOLUCIÓ DE 23 DE MARÇ DE LA RECTORA DE LA UNIVERSITAT D'ALACANT, D'ACORD AMB LA QUAL ES CONVOQUEN BEQUES INFOMATRÍCULA DE SUPORT INFORMATIU ALS PROCESSOS DE PREINSCRIPCIÓ I MATRÍCULA.

Data d'aprovació
:   23/03/2022

Data de publicació
:   30/03/2022

Òrgan competent
:   Rectora

Secció
:   CONVOCATÒRIES I CONCURSOS

* [Ver acuerdo en formato **PDF**](/Acuerdos/DescargarAcuerdo/24309)
* Comparteix acuerdo en redes sociales
  + [Enviar sumario por 



    Correu](mailto:?subject=BOUA&body=https://www.boua.ua.es/va/acuerdo/24686)
  + [Compartir acuerdo en 

    Facebook](https://www.facebook.com/sharer.php?u=https://www.boua.ua.es/va/acuerdo/24048)
  + [Compartir acuerdo en 

    X](https://twitter.com/intent/tweet?via=UA_Universidad&text=RESOLUCIÓ DE 23 DE MARÇ DE LA RECTORA DE LA UNIVERSITAT D'ALACANT, D'ACORD AMB LA QUAL ES CONVOQUEN BEQUES INFOMATRÍCULA DE SUPORT INFORMATIU ALS PROCESSOS DE PREINSCRIPCIÓ I MATRÍCULA.&url=https://www.boua.ua.es/va/acuerdo/24383)

**Títol:** RESOLUCIÓ DE 23 DE MARÇ DE LA RECTORA DE LA UNIVERSITAT D'ALACANT, D'ACORD AMB LA QUAL ES CONVOQUEN BEQUES INFOMATRÍCULA DE SUPORT INFORMATIU ALS PROCESSOS DE PREINSCRIPCIÓ I MATRÍCULA.

**Secció:** CONVOCATÒRIES I CONCURSOS

**Òrgan:** Rectora

**Data d'aprovació:** dimecres, 23 de març de 2022

RESOLUCIÓ DE 23 DE MARÇ DE LA RECTORA DE LA UNIVERSITAT D'ALACANT, D'ACORD AMB LA QUAL ES CONVOQUEN BEQUES INFOMATRÍCULA DE SUPORT INFORMATIU ALS PROCESSOS DE PREINSCRIPCIÓ I MATRÍCULA.

PREÀMBUL

Segons estableix l'article 166.c) de l'ESTATUT DE LA UNIVERSITAT D'ALACANT, l'alumnat té dret a ser ajudat, durant la seua formació, per un sistema eficaç d'orientació i seguiment de caràcter transversal en la seua titulació. Aquest sistema ha de completar la docència, com a formació integral i crítica de l'alumnat i preparació per a exercir d'activitats professionals.

En aquest sentit, un dels objectius fonamentals de la formació universitària és garantir l'ocupabilitat dels titulats i les titulades. Per això, la Universitat d'Alacant desenvolupa un pla formatiu, a través de beques de col·laboració, que permet reforçar l'adquisició de competències que incidisquen positivament en la millora de l'ocupabilitat, amb activitats de formació complementària en què els i les estudiants puguen posar en pràctica competències molt valorades en el món laboral.

Les competències transversals (adaptació, treball en equip, resolució, aprenentatge continu, comunicació, etc.) són eines que propicien la millora de l'ocupabilitat i optimitzen la formació de l'alumnat. Aquestes competències poden adquirir-se gràcies a la participació en tasques formatives i activitats pràctiques complementàries als estudis.

Consegüentment, la Universitat d'Alacant, a través del Vicerectorat d'Estudiants i Ocupabilitat, convoca beques de col·laboració amb el Servei d'Informació. Aquestes beques s'adrecen a alumnes de la Universitat d'Alacant en règim de compatibilitat amb els estudis universitaris i com a complement a aquests. El projecte formatiu té l'objectiu que l'alumnat, participant com a monitor o monitora de suport informatiu als processos de preinscripció i matrícula, pose en pràctica competències com la comunicació verbal, l'empatia, el treball en equip, el lideratge, la responsabilitat i el compromís. Els i les estudiants que participen en el programa rebran la formació específica necessària per a desenvolupar el treball encomanat i comptaran amb un tutor o tutora, a qui han de presentar una memòria en finalitzar el període de la beca. Una vegada avaluat, el becari en rebrà el certificat acreditatiu.

OBJECTIU. Donar suport informatiu (presencial i telefònic) a l'alumnat dels diversos centres (especialment al de nou ingrés) en els processos de preinscripció i matrícula.

REQUISITS. Ser estudiant de la Universitat d'Alacant en estudis oficials de grau o màster universitari.

PRESENTACIÓ DE SOL·LICITUDS

Podeu consultar tota la informació i les resolucions d'aquesta convocatòria en <https://web.ua.es/va/oia/becas-ayudas/beques-de-col-laboracio-en-serveis-i-activitats-de-la-universitat-d-alacant.html>

Les sol·licituds han de fer-se amb el formulari electrònic, al qual s'ha d'adjuntar la documentació necessària. Accediu al formulari en <https://cvnet.cpd.ua.es/uaCuestionarios/acceso/preguntas.aspx?idcuestionario=138675&idioma=va>. Identifiqueu-vos-hi amb la clau d'usuari i la contrasenya d'UACloud/Campus Virtual.

Si no s'hi indica torn, la sol·licitud es considera exclosa.

Els alumnes seleccionats han de presentar els documents originals, a fi d'acarar-los amb els que hagen enviat prèviament.

TERMINI. El termini de lliurament de documentació i de presentació de sol·licituds s'inicia el mateix dia que es publique la convocatòria en el BOUA i finalitza el divendres 29 d'abril de 2022

CALENDARI DE TRÀMITS I NOTIFICACIONS

|  |  |
| --- | --- |
| Publicació de les puntuacions provisionals | 10 de maig |
| Termini de reclamacions a les puntuacions provisionals | 10, 11 i 12 de maig |
| Entrevista voluntària per a valorar els coneixements de valencià\* | 12 i 13 de maig |
| Publicació de les puntuacions definitives de la primera fase i relació de candidats i candidates que han de fer l'entrevista. | 16 de maig |
| Realització de les entrevistes | Del 17 al 20 de maig. S'informarà a cada candidat del dia i l'hora en què han de fer l'entrevista\* |
| Publicació de la puntuació de la segona fase i relació d'aspirants proposats per a rebre la beca | 24 de maig |
| Termini de reclamacions | 24, 25 i 26 de maig |
| Formació (\*) | Dies 1 o 2 de juny (per als seleccionats en els torns 1 i 2 d'atenció telefònica) i 6 o 7 de juliol (seleccionats en els torns 3 i 4 d'atenció telefònica i 1 i 2 d'atenció presencial). |

(\*) En funció de les circumstàncies, és possible que les entrevistes i la formació s'hagen de fer en línia. En aquest cas, en comunicarem als aspirants el mitjà, la data i l'horari concrets.

NOTIFICACIO

Atés el principi de transparència, recollit en la Llei 40/2015, d'1 d'octubre, de règim jurídic del sector públic, i el que disposa l'article 45.1 de la Llei 39/2015, d'1 d'octubre, del procediment administratiu comú de les administracions públiques, les publicacions detallades en aquestes bases es realitzaran al tauler d'anuncis del Servei d'Informació (planta baixa de l'aulari 2) i en el web <https://web.ua.es/va/oia/becas-ayudas/beques-de-col-laboracio-en-serveis-i-activitats-de-la-universitat-d-alacant.html>. Això substitueix la notificació a les persones interessades i té els mateixos efectes.

QUANTIA DE LES AJUDES. La quantitat que resulte del total de dies que es preste la col·laboració, a raó de 46 € bruts per jornada.

MARC LEGAL I PRESSUPOSTARI

La quantitat màxima del total d'ajudes adjudicades és de 48.000 euros. La dotació econòmica per a aquesta convocatòria està consignada en l'orgànica 72741R0237 de crèdits del pressupost del Servei d'Informació. El pagament es supedita a la disponibilitat de liquiditat de la UA.

La subvenció assignada a cada ajuda s'ajusta a la Llei 38/2003, de 17 de novembre, general de subvencions, i a les regulacions, els requisits i els termes establits per les normes de funcionament intern de la UA i al que aquesta convocatòria estableix.

D'acord amb l'article 1 del Reial Decret 1493/2011, els becaris seran inclosos en el règim general de la Seguretat Social.

Aquesta beca està subjecta a l'impost de la renda de les persones físiques.

DURACIÓ. El nombre de dies que realitze el becari o la becària amb relació al torn que li haja correspost. S'hi estableixen dos perfils: atenció telefònica i atenció presencial. Per a cada perfil hi ha torns de matí i de vesprada, de duració diferent i amb horaris diferents també. Es preveu una participació aproximada de vint becaris o becàries.

PERFIL D'ATENCIÓ PRESENCIAL EN SALES DE MATRÍCULA

Ateses les circumstàncies actuals, NO es pot garantir que hi haja atenció presencial de suport a la matrícula. En cas que sí que n'hi haguera, el torn estaria condicionat al termini de matrícula fixat (juliol o setembre). Recomanem, a qui sol·licite torn d'atenció presencial, que en sol·licite també d'atenció telefònica, per si finalment no es poguera dur a terme l'esmentada atenció presencial.

En cas de fer atenció presencial, n'hi haurà DOS TORNS. El primer torn comptarà amb prop de tres becaris i el segon amb un becari. Les dates (encara provisionals) són:

* Primer torn: horari de matí, en els dies establits com a període de matrícula (juliol o setembre) per a estudiants de nou ingrés i segons les necessitats dels centres.
* Segon torn: horari de vesprada, establits com a període de matrícula (juliol o setembre) per a estudiants de nou ingrés i segons les necessitats dels centres.

Matí: de 08.45 h a 14.30 h. Vesprada: de 14.30 h a 20.15 h.

En tot cas, aquests torns es correspondran amb els períodes de matrícula que definitivament s'establisquen. Garantint el funcionament adequat del servei de matrícula, es tractarà que tots els becaris col·laboren un nombre similar de jornades, amb independència del torn que se'ls haja assignat.

PERFIL D'ATENCIÓ TELEFÒNICA

L'atenció telefònica es fa al juny, juliol i setembre. Hi ha QUATRE TORNS (el primer i el tercer comptaran amb prop de 5 becaris per torn; el segon i el quart tindran 2 becaris per torn). En tot cas, el nombre de becaris depén dels terminis definitius que s'establisquen i de la distribució d'estudiants en cada franja de matrícula.

* Primer torn: del 6 de juny al 15 de juliol, de 09.00 h a 14.30 h.
* Segon torn: del 6 de juny al 15 de juliol, de 14.15 h a 19.45 h.
* Tercer torn: del 18 de juliol al 16 de setembre (excepte agost), de 09.00 h a 14.30 h.
* Quart torn: del 18 de juliol al 16 de setembre (excepte agost), de 14.15 h a 19.45 h.

Els períodes de cada torn són orientatius. L'inici i la finalització de l'activitat de cada becari o becària, en el torn que els haja correspost, serà determinat per l'administració tenint en compte les necessitats del servei. Igualment i per necessitats del servei, també pot haver-hi canvis en els torns assignats inicialment.

Dels becaris dels torns d'atenció telefònica, se'n seleccionaran almenys dos per a donar suport informatiu durant el mes d'agost, en el torn de matí, en la Unitat Centralitzada.

Dels becaris del primer torn d'atenció telefònica, se'n seleccionarà un per a tasques de suport a la coordinació, durant tot el període de funcionament del servei d'atenció telefònica.

En tot cas, els torns i els calendaris inclosos en aquesta resolució estan condicionats i poden ser modificats en funció de l'evolució sanitària i pel que definitivament es resolga en les instruccions que regulen els procediments relatius a l'accés, l'admissió i la matrícula.

COMISSIÓ DE VALORACIÓ

La comissió de valoració estudia i avalua les sol·licituds i emet l'informe sobre adjudicació de les ajudes, d'acord amb els criteris de valoració que hi ha en l'annex d'aquesta convocatòria.

La comissió està integrada per:

* La vicerectora d'Estudiants i Ocupabilitat o la persona en qui delegue, que actuarà de presidenta.
* Una persona del Servei de Gestió Acadèmica.
* Una persona del Servei d'Informació que actuarà de secretari/a.
* Un representant del Consell d'Estudiants.

CRITERIS DE VALORACIÓ

La valoració de cadascun dels criteris es detalla en annex a aquesta convocatòria.

Primera fase

* Situació acadèmica
* Ser representant d'estudiants
* Situació econòmica
* Competència oral en valencià
* Participació en campanyes anteriors d'Infomatrícula o similars

Segona fase

* Entrevista personal o en grup. Hi seran convocats els candidats que hagen obtingut una puntuació que els situe, almenys, entre els dos primers de cada centre o àrea.

L'adjudicació de les beques d'atenció presencial es fa per centres o àrees i per ordre de puntuació obtinguda.

L'adjudicació de les beques d'atenció telefònica s'efectuarà per Centres i/o àrees, per ordre de puntuació obtinguda entre els candidats i candidates que hagen obtingut 4 punts com a mínim en l'apartat de coneixement oral del valencià. Si no hi ha suficients candidats/as amb la puntuació mínima de valencià, se seleccionarà per ordre decreixent de puntuació de valencià.

Es reserva un 5 % de les beques a estudiants que acrediten un grau de discapacitat igual o superior al 33 %.

Una vegada aplicats els criteris de valoració, si hi ha empat es tindrà en compte la major puntuació obtinguda en els apartats del barem segons aquest ordre de prelació: 1r: apt. 1; 2n: apt. 3; 3r: apt. 4; 4t: apt. 2; 5t: apt. 5.

Les becàries i els becaris que resulten seleccionats han de fer un curs. Per assistir a aquesta activitat obligatòria rebran, com a compensació, 46 € bruts. La no-assistència comporta perdre la beca. La modalitat, els dies i l'horari en què s'impartirà el curs s'indicaran oportunament i segons el torn que haja correspost a cada becari.

La concessió de la beca no comporta cap exempció de taxes.

INFORMACIÓ. Aquestes bases reguladores estan a la web del Servei d'Informació <https://web.ua.es/va/oia/becas-ayudas/beques-de-col-laboracio-en-serveis-i-activitats-de-la-universitat-d-alacant.html>.

Accediu al formulari electrònic des de:

<https://cvnet.cpd.ua.es/uaCuestionarios/acceso/preguntas.aspx?idcuestionario=138675&idioma=va>

Més informació: Servei d'Informació

Planta baixa de l'aulari II Tel.: 246196906 A/e: [dzxgyrspvf@ok.ch](mailto:hycsyevfzm@xu.vl)

Justificació de persones beneficiàries

Els beneficiaris han de justificar la destinació de l'ajuda al compliment de la seua finalitat, mitjançant la presentació d'una memòria que cal presentar abans de l'1 de novembre de 2022.

PROTECCIÓ DE DADES

D'acord amb la legislació vigent en matèria de protecció de dades, comuniquem als interessats que la Universitat d'Alacant tractarà les dades que aporten per gestionar i tramitar les sol·licituds de participació en aquesta convocatòria.

La base de legitimació d'aquest tractament és el compliment d'una missió realitzada en interés públic, o en l'exercici dels poders públics conferits a la Universitat d'Alacant, i el consentiment expressat en la sol·licitud de participació.

En el marc dels tractaments esmentats les dades no poden cedir-se, tret que hi haja l'obligació legal de fer-ho.

Es poden exercir els drets en relació amb el tractament de dades personals d'accés, rectificació i supressió, entre d'altres, mitjançant una sol·licitud adreçada a la Gerència de la Universitat a través del Registre General o de la Seu Electrònica <https://seuelectronica.ua.es/va/index.html>

Podeu consultar informació addicional i detallada sobre protecció de dades, drets i política de privacitat de la Universitat d'Alacant en <https://seuelectronica.ua.es/va/index.html>

RECURSOS

Contra la convocatòria, les seues bases i quants actes administratius es deriven d'aquesta, que esgoten la via administrativa, pot interposar-se recurs contenciós-administratiu davant el jutjat del contenciós-administratiu d'Alacant que resulte competent, en el termini de dos mesos comptats a partir de l'endemà de publicar-se, de conformitat amb el que s'estableix en l'article 114 de la Llei 39/2015, d'1 d'octubre, del Procediment Administratiu Comú de les Administracions Públiques, l'article 6.4 de la llei Orgànica 6/2001, de 21 de desembre, d'Universitats i l'article 46 de la Llei 29/1998, de 13 de juliol, Reguladora de la Jurisdicció Contenciós-Administrativa, i potestativament podran interposar recurs de reposició en el termini d'un mes comptat a partir de l'endemà al de la publicació de la present, davant la rectora, de conformitat amb el que es disposa en els articles 123 i 124 de la Llei 39/2015. Tot això sense perjudici que s'utilitze qualsevol altra via que es considere oportuna.

Davant les actuacions definitives de la comissió de valoració podrà interposar-se el recurs d'alçada previst en l'article 121 de la Llei 39/2015, en el termini d'un mes comptat des de l'endemà al de les seues publicacions o notificacions. El recurs podrà interposar-se davant l'òrgan que va dictar l'acte que s'impugna o davant la rectora com a òrgan competent per a resoldre-ho. D'acord amb l'article 112 de la Llei 39/2015, no es podrà presentar recurs contra els actes de tràmit, llevat que aquests decidisquen directa o indirectament el fons de l'assumpte o determinen la impossibilitat de continuar el procediment, produïsquen indefensió o perjudici irreparable a drets i interessos legítims. L'oposició a aquests actes de tràmit podrà al·legar-se per les persones interessades per a la seua consideració en la resolució que pose fi al procediment.

La Rectora,

P.D. de signatura, la Vicerectora d'Estudiants i Ocupabilitat

(Resolució de 22 de desembre de 2020)

Rosario Isabel Ferrer Cascales

ANNEX

CRITERIS DE VALORACIÓ

1. Situació acadèmica. La puntuació total d'aquest apartat resulta de sumar els punts obtinguts en cada subapartat (P1 i P2).

\*Cal presentar el full informatiu de l'expedient, de totes les titulacions al·legades, que incloga el nombre de crèdits superats i la nota mitjana.

1.1. Puntuació (P1) amb relació al nombre de crèdits superats (CS) del total del pla d'estudis, amb un màxim de 6 punts:

* P1=CS/30

1.2. Puntuació (P2) amb relació a la nota mitjana de l'expedient:

* P2=nota mitjana expedient

Als aspirants que hagen ingressat enguany en estudis de la UA (graus, en primer curs o per reconeixement de crèdits, o màsters oficials sense haver obtingut el títol previ en la UA) i, per tant, no tinguen notes d'assignatures cursades en la UA, se'ls assignen 5 punts.

2. Ser representant d'estudiants (6 punts com a màxim)

2.1. Claustre de centre: 1 punt

2.2. Claustre General: 1 punt

2.3. Junta de centre: 2 punts

2.4. Delegat/da de classe: 1 punt

2.5. President/a de delegació de centre o CEUA: 4 punts

2.6. Representant en consell de departament: 1 punt

2.7. Membre de la comissió permanent, de la junta de govern, delegació de centre o CEUA: 3 punts

\* Cal acreditar-ho amb el document expedit per la secretaria corresponent.

3. Situació econòmica (6 punts com a màxim)

* 3.1 Sol·licitants que hagen obtingut beca MEC per a ensenyaments universitaris el curs actual o exempcions de taxes de Generalitat o de la Universitat el curs anterior: 2 punts. Cal justificar la condició de becari amb el document acreditatiu.
* 3.2 Sol·licitants que acrediten una situació econòmica de necessitat: fins 4 punts. Aquest subapartat es valora sobre la base de la documentació aportada pel sol·licitant (declaració de la renda dels membres de la unitat familiar, justificants d'ingressos de la unitat familiar, etc.). Es calcula un valor en funció dels ingressos i membres de la unitat familiar, que es compara amb una escala de 4 trams.

4. Competència oral en valencià (6 punts com a màxim)

* 4.1. Nivell B1 (elemental): fins a 1 punt.
* 4.2. Nivell B2: fins a 2 punts.
* 4.3. Nivell C1 (mitjà): fins a 4 punts.
* 4.4. Nivell C2 (superior): fins a 5,5 punts.

El nivell de competència oral en valencià s'ha d'acreditar amb els certificats de la Junta Qualificadora de Coneixements de Valencià, els cursos de valencià de la Universitat d'Alacant, o equivalents, o la puntuació que conste en actes de convocatòries d'Infomatrícula o monitors de secundària del curs anterior.

Presentar l'esmentada acreditació comporta un augment de 0,5 punts en la puntuació obtinguda.

El dia10 de maig es publicarà la llista dels candidats amb la puntuació assignada en l'apartat de competència oral en valencià. Qui considere que té un nivell de valencià superior a l'acreditat ha d'indicar-ho en el formulari de sol·licitud, a fi de poder presentar-se a una prova per a valorar el nivell de competència oral, que tindrà lloc els dies 12 i 13 de maig.

5. Participació en campanyes anteriors d'Infomatrícula o similars: 1 punt

6. Entrevista personal (12 punts com a màxim)

Els candidats que, després de la valoració de la primera fase, hagen obtingut una puntuació que els situe, almenys, entre els dos primers de cada centre o àrea seran convocats a una entrevista.

La llista de les persones que s'han de presentar a l'entrevista es publicarà el 16 de maig. En aquesta llista s'indicarà la data, el lloc i l'horari de l'entrevista.

En l'entrevista es valora el coneixement dels processos d'accés i matrícula i el de les titulacions, plans d'estudis, centres i recursos de la Universitat, a més de la capacitat de comunicació i relacions socials.





[Carretera Sant Vicent del Raspeig s/n  
03080 Sant Vicent del Raspeig - Alacant  
 Tel. 62 434 5744 - Fax 51 184 4725](https://www.google.es/maps/@33.573620,-0.5145466,17z)

* [Sol·licitar mes informació](http://cvnet.cpd.ua.es/uaSolicitudes/Solicitud/49?idioma=va)
* [Seguretat i emergències: 112](https://sp.ua.es/es/botones/urgencias.html)

* [Facebook](https://www.facebook.com/campusUA)
* [Twitter](https://twitter.com/UA_Universidad)
* [Youtube](https://www.youtube.com/user/UAVideoTube)
* [Instagram](https://instagram.com/ua_universidad)
* [LinkedIn](https://www.linkedin.com/edu/school?id=12773&trk=tyah&trkInfo=tarId%9B8169061120330%2Ctas%3Auniversidad%20alicante%2Cidx%3A5-1-11)

* [Home](/)
* [contactar](https://www.ua.es/va/index_sugerencias.html)

* [Condicions d'ús](https://si.ua.es/va/web-institucional-ua/normativa/condiciones-de-uso.html)
* [Certificat UA](https://si.ua.es/va/servicios/seguridad/certificat-de-seguretat-ua.html)
* [Accessibilitat](https://web.ua.es/va/accesibilidad/declaracion-de-accesibilidad.html)
* [Política de privacitat](https://seuelectronica.ua.es/va/privadesa.html)
* [Cookies](https://si.ua.es/va/web-institucional-ua/normativa/politica-de-cookies.html)
* [Informació Legal](https://si.ua.es/va/web-institucional-ua/normativa/aviso-legal.html)
* [© Universitat d'Alacant 1996-2021](https://si.ua.es/va/web-institucional-ua/normativa/copyright.html)